Wilhelm Beiglböck

Wilhelm Beiglböck (født 10. oktober 1905, død 22. november 1963) var en østerriksk nazi-lege som under andre verdenskrig var involvert i medisinske forsøk på mennesker. Han var han konsulterende lege for Luftwaffe og tilknyttet tyske konsentrasjonsleirer.

Beiglböck meldte seg inn i NSDAP, og ble Obersturmbannführer i Sturmabteilung (SA). Under krigen virket han som forsker med ansvar for forsøk på fanger med sjøvann i Dachau konsentrasjonsleir.

Han ble tiltalt for krigsforbrytelser og forbrytelser mot menneskeheten, og stilt for retten under Legeprosessen i Nürnberg. 20. august 1947 fikk han en dom på 15 års fengsel, som senere ble omgjort til 10 år.

I 1952–1963 var han overlege ved sykehuset i Buxtehude i Niedersachsen.

Referanser 

Personer fra Bezirk Wiener Neustadt-Land
Østerrikske leger
Personell ved tyske konsentrasjonsleire
SA-offiserer
Østerrikere fra andre verdenskrig
Personer tilknyttet det tredje rike
Menneskeforsøk
Luftwaffe (Wehrmacht)
Medlemmer av NSDAP (innmeldt 1933–1945)
Tiltalte i Nürnbergprosessene
Østerrikere dømt for forbrytelser begått under andre verdenskrig
Personer dømt for forbrytelser mot menneskeheten
Personer dømt for krigsforbrytelser
Nazi-leger